Vinss Kārters
Vinsents Lamars "Vinss" Kārters (angļu: Vincent Lamar "Vince" Carter: dzimis 1977. gada 26. janvārī Deitonbīčā, Floridas štatā, ASV) ir bijušais amerikāņu basketbolists, spēlēja uzbrūkošā aizsarga pozīcijā, ASV basketbola izlases dalībnieks. Aizvadījis ilgu profesionālā basketbola karjeru, kļūdams par vienīgo spēlētāju NBA vēsturē, kurš ir piedalījies 22 sezonās. Kopā ar ASV izlasi izcīnīja zelta medaļu 2000. gada Sidnejas olimpiskajās spēlēs.